ΕΡΩΤΗΣΕΙΣ ΙΣΤΟΡΙΑΣ: ΕΝΟΤΗΤΑ Γ, ΚΕΦ. 1, 2, 3, 4, 7:

**Να θυμάμαι ότι κάθε απάντηση ξεκινά με τα λόγια της ερώτησης και είναι ολοκληρωμένη πρόταση.**

π.χ. για ερώτηση 1: Η ίδρυση της Φιλικής εταιρείας έγινε το 1…

Κεφ. 1

**1. Πότε**, **πού** και **από ποιους** έγινε η ίδρυση της Φιλικής Εταιρείας και **ποιος ήταν ο σκοπός της**;

**2.** Πώς εξασφάλιζαν οι Φιλικοί τη **μυστικότητα** ανάμεσα στα μέλη της Εταιρείας;

**3. Πού** **ήταν η έδρα** της Φιλικής Εταιρείας, πότε μεταφέρθηκε και πού;

**4. Ποιος προτάθηκε** **για αρχηγός** της Επανάστασης, **γιατί αρνήθηκε** και **ποιος ανέλαβε** τελικά;

**5.** Για ποιους λόγους οι Φιλικοί αποφάσισαν να ξεκινήσει η Επανάσταση ταυτόχρονα στη Μολδοβλαχία και την Πελοπόννησο;

Κεφ. 2

**6. Για ποιους λόγους** αποφασίστηκε να ξεκινήσει η Επανάσταση πρώτα από τις Παραδουνάβιες Ηγεμονίες;

**7. Πότε** πέρασε τον ποταμό Προύθο ο Α. Υψηλάντης και **προς ποια πόλη** κατευθύνθηκε;

**8. Ποιοι καταδίκασαν** την Επανάσταση, **για ποιους λόγους** ο καθένας και **τι έκανε ο τσάρος** της Ρωσίας;

**9.** Τι γνωρίζεις για τον **Ιερό Λόχο**;

**10.** Ποια ήταν **η σημασία της εξέγερσης στη Μολδοβλαχία** για την Επανάσταση;

Κεφ. 3

**11. Ποια είναι τα αίτια της επιλογής της Πελοποννήσου** για την έναρξη της Επανάστασης;

**12. Ποιες ήταν οι πρώτες επιτυχίες** της Επανάστασης στην Πελοπόννησο; (κατάληψη πόλεων – χωριών)

Κεφ. 4

**13. Ποιες δυσκολίες** θα συναντούσε η Επανάσταση στη Στερεά Ελλάδα και ποιο ήταν το **πλεονέκτημά** της;

**14. Πού και πότε** αποφασίστηκε η 25η Μαρτίου ως ημερομηνία της εξέγερσης που γιορτάζουμε ως σήμερα;

**15.** **Ποιο γεγονός** περιγράφει το βιβλίο ότι έγινε στην **Αλαμάνα στις 23 Απριλίου 1821;**

**16. Ποιο γεγονός** περιγράφει το βιβλίο ότι έγινε στο **Χάνι της Γραβιάς στις 8 Μαίου 1821;**

**17. Ποια ήταν η σημασία** της μάχης στην **Αλαμάνα** και στο **Χάνι της Γραβιάς;**

Κεφ. 7

**18. Γιατί** ο Κολοκοτρώνης ήθελε να καταλάβει την **Τριπολιτσά και πώς** **και πότε** το κατάφερε;

**19. Ποια ήταν τα αποτελέσματα** της άλωσης της Τριπολιτσάς;